《登衡山至雪霁堂雨继以大风》
明代·叶春及

朝发望岳门，午憩雪霁堂。脱鞅暂安豫，临轩盼高冈。

岩云肤寸合，冻雨散微凉。飞帘东北来，沙砾起飞扬。

万窍尽怒号，五峰若趋跄。诘朝登祝融，天路阻且长。

仆夫窃偶语，何如朱与张。皇昊杳无心，造化浩茫茫。

阴阳互迁变，倏忽自难量。太和值雾雨，晓日升扶桑。

今兹傥不然，孰敢问彼苍。达人贵大观，委运固其常。

作者简介：叶春及，[明]（公元1532年至1595年）字化甫，号石洞，明代广东惠州归善县人。生于明世宗嘉靖十一年，卒于神宗万历二十三年，年六十四岁。“刚方廉介，学行表表”，一生上疏甚多，《广东文征》收其奏疏四篇。著述甚丰，有《絅斋集》、《肇庆志》、《顺德志》、《永安志》、《惠安志》。亦为西湖、罗浮山留下很多题记，其中尤为出名的是罗浮山石洞山房的《逃庵记》摩崖石刻。